Lav et referat af nedenstående tekst:

Tekst:
Siden klokken 15 har en redningsaktionen af spækhuggeren været i gang. Spækhuggeren lå på lavt vand. Ni personer fra Naturstyrelsen havde derfor iklædt sig grønne waders for at gå ud og skubbe til det store havdyr. Men den ville ikke flytte sig. Lørdag fortalte Ivar Høst fra Naturstyrelsen, at der kunne være flere årsager bag spækhuggerens usædvanlige adfærd på det lave vand. En af grundene kunne være, at spækhuggeren var syg. En anden mulighed var, at en sildestime kunne have lokket den nysgerrige spækhugger ind i fjorden. Sidste årsag var, at spækhuggeren havde fået kuk i sit navigationssystem, og derfor var svømmet forkert. Tid til at den skal skubbes Spækhuggeren havde ligget på det lave vand i Limfjorden mellem Mou og Hals i flere dage. Søndag mente Naturstyrelsen, at det var længe nok. Derfor skulle den have en hjælpende hånd. - Vi har en chance for at give den et lille puf. Der er ikke langt ud til dybt vand. Så det handler om at dreje den en smule, men det handler også om at motivere den til selv at bevæge sig, fortalte Ivar Høst til TV2 Nord, inden redningsaktionen gik i gang. De ni personer havde i flere timer kæmpet ihærdigt for at puffe til spækhuggeren. Det lykkedes dem ikke, og derfor besluttede de sig for at give det endnu et forsøg. I andet forsøg gik det dog bedre. Med hjælp fra en redningsbåd, Falck og vildtkonsulent ved Naturstyrelsen Ivar Høst, kom spækhuggeren endelig på dybere vand. Først lå den stille, men efter tre kvarter svømmede den fra stedet i retning mod Aalborg.

Referat:
Efter to forsøg lykkedes det at få spækhuggeren på dybere vand. Nu er den svømmet væk.